Publication: Magyar Közlöny
Issue: MK-2001-3 (Year: 2001, Number: 3)
Era: 1990-2004
Section: A Magyar Köztársaság 2001. és 2002. évi költségvetéséről szóló 2000. évi CXXXIII. törvény 109. §-ának (2) bekezdésében kapott felhatalmazás alapján — az államháztartásról szóló 1992. évi XXXVIII. törvény 33/A. §-ában
Paragraph Index: 24

4. § Ez a rendelet a kihirdetését követő 8. napon lép hatályba, rendelkezéseit a hatálybalépést követően kötött készfizető kezességvállalási szerződések esetében kell alkalmazni. Varga Mihály s. k., pénzügyminiszter A Köztársasági Elnök határozatai A Köztársaság Elnökének 1/2001. (I. 12.) KE határozata dr. Hajdu András rendkívüli és meghatalmazott nagykövet megbízás alóli felmentéséről A külügyminiszter előterjesztésére dr. Hajdu András rendkívüli és meghatalmazott nagykövetet — érdemei elismerése mellett — felmentem a Magyar Köztársaság koppenhágai nagykövetségének vezetésére kapott megbízása alól. Budapest, 2000. június 19. Göncz Árpád s. k., a Köztársaság elnöke Ellenjegyzem: Dr. Martonyi János s. k., külügyminiszter A Köztársaság Elnökének 2/2001. (I. 12.) KE határozata Hajdú Kornél főkonzul felmentéséről A külügyminiszter előterjesztésére hozzájárulok Hajdú Kornél főkonzul — érdemei elismerése mellett történő — felmentéséhez e rangja, valamint a Magyar Köztársaság berlini nagykövetség bonni hivatala konzuli osztályának vezetésére kapott megbízása alól. Budapest, 2000. december 4. Mádl Ferenc s. k., a Köztársaság elnöke Ellenjegyzem: Dr. Martonyi János s. k., külügyminiszter A Köztársaság Elnökének 3/2001. (I. 12.) KE határozata dr. Mohi Csaba rendkívüli követi és meghatalmazott miniszteri kinevezéséről A külügyminiszter előterjesztésére dr. Mohi Csabát, a Magyar Köztársaság berni nagykövetségének első beosztottját kinevezem rendkívüli követté és meghatalmazott miniszterré. Budapest, 2000. december 4. Mádl Ferenc s. k., a Köztársaság elnöke Ellenjegyzem: Dr. Martonyi János s. k., külügyminiszter A Köztársaság Elnökének 4/2001. (I. 12.) KE határozata Deseő László rendkívüli és meghatalmazott nagykövet megbízásáról A külügyminiszter előterjesztésére Deseő László rendkívüli és meghatalmazott nagykövetet megbízom a Magyar Köztársaság koppenhágai nagykövetségének vezetésével. Budapest, 2000. június 19. Göncz Árpád s. k., a Köztársaság elnöke Ellenjegyzem: Dr. Martonyi János s. k., külügyminiszter III. rész HATÁROZATOK 2001/3. szám A Köztársaság Elnökének 5/2001. (I. 12.) KE határozata dr. Kiss Imre főkonzuli kinevezéséről és megbízásáról A külügyminiszter előterjesztésére dr. Kiss Imrét kinevezem főkonzullá, és megbízom a Magyar Köztársaság berlini nagykövetsége konzuli osztályának vezetésével. Budapest, 2000. december 4. Mádl Ferenc s. k., a Köztársaság elnöke Ellenjegyzem: Dr. Martonyi János s. k., külügyminiszter A Köztársaság Elnökének 6/2001. (I. 12.) KE határozata politikai államtitkár kinevezéséről A Kormány tagjai és az államtitkárok jogállásáról és

Source: https://magyarkozlony.hu/hivatalos-lapok/cc00f40a6c11ffc8e895aa5023d93683fffffee2/dokumentumok/0a30eb6aa17d05745cb079c4e0bb16e2b56f9cf0/letoltes